KOMISSION PÄÄTÖS,

tehty 5 päivänä elokuuta 1997,

Hessenin (Saksan liittotasavalta) maataloustuotteiden jalostamisen ja kaupan pitämisen edellytysten parantamiseen liittyviä yhteisön rakenteellisia interventioita koskevan ohjelma-asiakirjan hyväksymisestä tavoitteen 5 a mukaisesti vuosien 1994 ja 1999 väliseksi ajaksi tehdyn päätöksen 95/199/EY muuttamisesta (Ainoastaan saksankielinen teksti on todistusvoimainen) (97/604/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon maataloustuotteiden jalostamisen ja kaupan pitämisen edellytysten parantamisesta 20 päivänä toukokuuta 1997 annetun neuvoston asetuksen (EY) N:o 951/97 (1), ja erityisesti sen 15 artiklan 1 kohdan,

sekä katsoo, että

komissio teki 31 päivänä toukokuuta 1995 Hessenin (Saksan liittotasavalta) maataloustuotteiden jalostamisen ja kaupan pitämisen edellytysten parantamiseen liittyviä yhteisön rakenteellisia interventioita koskevan ohjelma-asiakirjan hyväksymisestä tavoitteen 5 a mukaisesti vuosien 1994 ja 1999 väliseksi ajaksi päätöksen 95/199/EY (2),

Saksan hallitus esitti 19 päivänä elokuuta 1996 komissiolle hakemuksen hyväksytyn ohjelma-asiakirjan muuttamiseksi; hakemusta täydennettiin lisätiedoilla 18 päivänä helmikuuta, 14 päivänä maaliskuuta ja 12 päivänä toukokuuta 1997,

kyseinen hakemus koskee kukka- ja kasvialan sisällyttämistä ohjelma-asiakirjaan sekä muiden kasvituotteiden (non food ja lääkekasvit) ja moneen luokkaan kuuluvien tuotteiden (luonnonmukaiset viljelytuotteet) alalle alunperin myönnetyn tuen siirtämistä liha-, hedelmä- ja vihannesalalle ja vähäisemmässä määrin peruna-alalle; kyseisissä siirroissa otetaan huomioon toimenpiteiden toteuttamisen tulokset suunnittelukauden ensimmäisten kolmen vuoden ajalta sekä markkinoiden kehittyminen; kyseinen alojen välinen tuen siirtäminen perustuu tuettavien toimintojen vähentämiseen ja lisäämiseen kyseisillä aloilla,

ecun käyttöön liittyvistä yksityiskohtaisista säännöistä talousarvion toteuttamisessa rakennerahastojen osalta 2 päivänä heinäkuuta 1990 annetun asetuksen (ETY) N:o 1866/90 (3), sellaisena kuin se on muutettuna asetuksella (EY) N:o 2745/94 (4), 2 artiklan toisessa luetelmakohdassa säädetään, että ohjelma-asiakirjan hyväksymisestä tehdyissä komission päätöksissä koko jaksolle päätetyn yhteisön tuen määrä ja sen vuosittainen jakautuminen määritellään ecuina kunkin päätöksentekovuoden hinnoilla ja ne sidotaan indeksiin; Saksan viranomaiset päättivät käyttää vuosien 1996 ja 1997 indeksin perusteella saadut määrät lisäämällä ne alunperin vuonna 1995 myönnettyihin määriin,

Saksan maataloustuotteiden jalostamisen ja kaupan pitämisen edellytysten parantamiseen liittyviä tavoitteen 5 a mukaisia yhteisön rakenteellisia interventioita vuosien 1994 ja 1999 välisenä aikana muiden kuin tavoitteen 1 kohdealueiden osalta koskevan ohjelma-asiakirjan seurantakomitea ilmoitti puoltavansa hakemusta 13 päivänä toukokuuta 1997 pidetyssä kokouksessa neuvoston asetuksen (ETY) N:o 4253/88 (5), sellaisena kuin se on viimeksi muutettuna neuvoston asetuksella (ETY) N:o 3193/94 (6), 25 artiklan 5 kohdan kolmannen alakohdan mukaisesti,

jäsenvaltion on valvottava ohjelma-asiakirjan täytäntöönpanon yhteydessä, että siihen sisältyvät yksittäiset hankkeet ovat asetuksen (EY) N:o 951/97 8 artiklan 1 kohdan soveltamiseksi huomioon otettavien maataloustuotteiden jalostamisen ja kaupan pitämisen edellytysten parantamista koskevien investointien osalta voimassa olevien valintaperusteiden mukaiset, ja

tässä päätöksessä säädetyt toimenpiteet ovat maatalouden rakenteiden ja maaseudun kehittämisen komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Muutetaan päätös 95/199/EY seuraavasti:

1) Lisätään 2 artiklassa "kukka- ja kasviala" yhteisen toiminnan aloihin.

2) Muutetaan 3 artiklan ensimmäisessä alakohdassa EMOTR:n (ohjausosasto) tuen enimmäismääräksi 21 196 375 ecua.

3) Korvataan 4 artiklassa vuosittaista jakautumista esittävä taulukko seuraavasti:

>TAULUKON PAIKKA>

4) Korvataan asetuksen 95/199/EY liitteenä oleva rahoitussuunnitelma tämän päätöksen liitteessä I olevalla uudella suunnitelmalla, jossa otetaan huomioon eri aloja koskevat muutokset (7).

2 artikla

Hyväksytään tämän päätöksen liitteessä II esitetyt, päätöksellä 95/199/EY hyväksytyn ohjelma-asiakirjan muutokset (8).

3 artikla

Tämä päätös on osoitettu Saksan liittotasavallalle.

Tehty Brysselissä 5 päivänä elokuuta 1997.

Komission puolesta

Monika WULF-MATHIES

Komission jäsen

(1) EYVL L 142, 2.6.1997, s. 22

(2) EYVL L 127, 10.6.1995, s. 23

(3) EYVL L 170, 3.7.1990, s. 36

(4) EYVL L 290, 11.11.1994, s. 4

(5) EYVL L 374, 31.12.1988, s. 1

(6) EYVL L 337, 24.12.1994, s. 11

(7) Liitettä ei julkaista virallisessa lehdessä.

(8) Liitettä ei julkaista virallisessa lehdessä.